CELEX: 32005R0551
Language: lv
Date: 2005-04-11 00:00:00
Title: Komisijas Regula (EK) Nr. 551/2005 (2005. gada 11. aprīlis), ar ko nosaka papildu summas apjomu, kas jāmaksā par tomātiem Čehijas Republikā, Maltā, Polijā, Slovākijā un Ungārijā saskaņā ar Regulu (EK) Nr. 416/2004

12.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 93/5
            
         
      KOMISIJAS REGULA (EK) Nr. 551/2005
   (2005. gada 11. aprīlis),
   ar ko nosaka papildu summas apjomu, kas jāmaksā par tomātiem Čehijas Republikā, Maltā, Polijā, Slovākijā un Ungārijā saskaņā ar Regulu (EK) Nr. 416/2004
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Čehijas Republikas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas Pievienošanās līgumu,
   ņemot vērā Čehijas Republikas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas Pievienošanās aktu un jo īpaši 41. panta pirmo daļu,
   ņemot vērā Komisijas 2004. gada 5. marta Regulu (EK) Nr. 416/2004, ar ko paredz pārejas posma pasākumus Padomes Regulas (EK) Nr. 2201/96 un Regulas (EK) Nr. 1535/2003 piemērošanai sakarā ar Čehijas Republikas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas pievienošanos Eiropas Savienībai (1), un jo īpaši tās 3. panta 2. punktu,
   tā kā:
   
               (1)
            
            
               Tomātu daudzumi, par kuriem ziņojušas dalībvalstis un uz kuriem attiecas atbalsta pieprasījumi 2004./2005. tirdzniecības gadam saskaņā ar 39. panta 2. punktu Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), pārsniedz Kopienas noteikto robežvērtību par 1,5 %. Tādēļ jaunajām dalībvalstīm, kuras pievienojās Eiropas Savienībai 2004. gada 1. maijā un kurās nav pārsniegta šīm valstīm noteiktā robežvērtība, vai arī kurās robežvērtība ir pārsniegta mazāk kā par 25 %, 2004./2005. tirdzniecības gada laikā jāizmaksā papildu summa.
            
         
               (2)
            
            
               2004./2005. tirdzniecības gadam valstīm noteiktās robežvērtības nav pārsniegtas Čehijas Republikā, Maltā, Polijā, Slovākijā un Ungārijā. Tādēļ šajās valstīs jāizmaksā pilna papildu summa EUR 8,62 apmērā par tonnu.
            
         
               (3)
            
            
               Ražotāji no Kipras par 2004./2005. tirdzniecības gadu nav iesnieguši nevienu atbalsta pieprasījumu attiecībā uz pārstrādei paredzētiem tomātiem. Tādēļ šajā dalībvalstī netiek izmaksāts papildu atbalsts 2004./2005 tirdzniecības gadam,
            
         IR PIEŅĒMUSI ŠO REGULU.
   1. pants
   2004./2005. tirdzniecības gada laikā Čehijas Republikai, Maltai, Polijai, Slovākijai un Ungārijai izmaksā papildu summu EUR 8,62 apmērā par katru tonnu tomātu, kas paredzēti pārstrādei, kā noteikts Regulas (EK) Nr. 416/2004 3. panta 2. punktā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 11. aprīlī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 68, 6.3.2004., 12. lpp.
   
      (2)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 180/2005 (OV L 30, 3.2.2005., 7. lpp.).